Diari Oficial de la Generalitat Valenciana


Sumari del DOGV 9406, del 17-08-2022 (2022/7635)

ACORD de 5 d'agost de 2022, del Consell, pel qual s'incrementa la partida pressupostària del programa especial de productivitat per a la prestació de mòduls addicionals de reforç en els equips d'Atenció Primària, en 2022, regulat per Acord del Consell de 21 de gener de 2022.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9406

Data del DOGV
:   17-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7635


Data del document
:   05-08-2022

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 5 d'agost de 2022, del Consell, pel qual s'incrementa la partida pressupostària del programa especial de productivitat per a la prestació de mòduls addicionals de reforç en els equips d'Atenció Primària, en 2022, regulat per Acord del Consell de 21 de gener de 2022. [2022/7635]  
L'Acord del Consell d'aprovació del Programa especial de productivitat per a la prestació de mòduls addicionals de reforç en els equips d'Atenció Primària en 2022 (DOGV 9271, 04.02.2022), regula la participació voluntària del personal dels equips d'Atenció Primària, fora de la seua jornada ordinària habitual i d'atenció continuada, en el programa específic de substitució i reforç i estableix el complement retributiu de productivitat que la remunera. Les activitats subjectes al Programa són els mòduls per a substitucions i els mòduls de reforç davant sobrecàrrega de treball conjuntural.  
D'altra banda, la Resolució de 4 de febrer de 2022, de la consellera de Sanitat Universal i Salut Pública, estableix el Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l'Acord de 21 de gener de 2022, del Consell, al personal de la Inspecció de Serveis Sanitaris de la Conselleria de Sanitat Universal i Salut Pública (DOGV 9276 d'11.02.2022). Aquesta aplicació consistirà en el reforç als equips d'Atenció Primària, en l'emissió i control dels comunicats de baixa i alta d'Incapacitat Temporal, en els processos per covid-19 diagnosticats, i que requerisquen aïllament.  
Finalment, la Resolució de 21 de març de 2022, de la consellera de Sanitat Universal i Salut Pública, estableix un programa específic dels que s'estableixen en el Programa especial de productivitat per a la prestació de mòduls addicionals de reforç en els equips d'Atenció Primària, en 2022, aprovat per l'Acord de 21 de gener de 2022, del Consell (DOGV 9309, 30.03.2022). Aquest programa es concreta en la realització de mòduls per a l'atenció sanitària, a raó de 12-15 consultes cada 2,5 hores, en l'assistència als refugiats ucraïnesos.  
  
Es calcula que les malalties cròniques són la causa del 80 % de les consultes d'AP. Si consultem les dades de l'enquesta referent a l'ús de serveis sanitaris (Enquesta de Salut de la Comunitat Valenciana 2016), el 46.2 % de les persones majors de 65 anys va acudir a una consulta mèdica en les quatre setmanes prèvies a l'enquesta. Si la dada la referim als últims 12 mesos, el percentatge augmenta al 84.8 %.  
  
La pressió assistencial en AP, afegida la sobrecàrrega relacionada amb la pandèmia per la Covid-19, continua generant demora en la consulta a demanda per part de la ciutadania, especialment en èpoques d'impossibilitat de contractació per absència de professionals en les borses d'ocupació temporal.  
La contractació de professionals per part dels departaments de salut per al període estival ha sigut impossible davant la falta de professionals en les borses de contractació, aquesta situació acompanyada perquè en les últimes setmanes s'està donant un increment en la transmissió comunitària, especialment en cohorts d'edat joves, agreujat per la circulació de la soca òmicron, està provocant un augment de la taxa d'incidència de la COVID-19 amb el consegüent increment de la pressió assistencial.  
  
L'absència de candidats en borsa per a substitucions fa necessari que es mantinga un programa de productivitat de reforç en equips d'atenció primària per a l'any 2022.  
Actualment, a conseqüència de la guerra a Ucraïna, s'està produint, sobretot en algunes zones geogràfiques de la Comunitat Valenciana, un increment elevat de la demanda en els equips d'Atenció Primària, per part de les persones refugiades, la qual cosa fa necessari que s'incremente la dotació pressupostària del programa especial per a atendre la demanda sobrevinguda al personal d'Atenció Primària de la Conselleria de Sanitat Universal i Salut Pública.  
Aquest programa tenia una dotació pressupostària per a tot l'any 2022 de 8.000.000,00 ?. En el primer semestre complet de l'indicat exercici 2022, s'ha produït una despesa de 6.596.805,87 - per totes les circumstàncies indicades. S'estima que serà necessari un increment pressupostari de 5.000.000,00 - per a cobrir totes les necessitats assistencials indicades durant el present exercici.  
Per tot això, és necessari continuar el programa específic, amb un increment pressupostari, per a contindre l'excés de càrrega assistencial allí on es produïsca, quan siga necessari i de manera específica mentre dure la sobrecàrrega produïda per la Covid-19, les persones refugiades ucraïneses i l'augment de la població flotant, que es produeix durant el període estival que permeta una atenció adequada i de qualitat als i les pacients.  
La dedicació del personal participant en aquest programa requereix l'oportuna compensació econòmica. En el cas del personal estatutari, aquest tipus d'activitat addicional pot integrar-se en el complement de productivitat, que tal com estableix la Llei 55/2003, de 16 de desembre, de l'Estatut Marc del Personal Estatutari dels Serveis de Salut en el seu article 43.2.c està destinat a retribuir, entre altres coses, la participació del personal en programes o activitats concretes, tal com succeeix en el present cas. Es tracta d'activitats dutes a terme fora de la seua jornada ordinària i d'atenció continuada, la qual cosa justifica la necessitat d'establir unes retribucions específiques directament vinculades a la realització efectiva de les activitats previstes.  
El personal laboral gestionat directament per la conselleria competent en matèria de sanitat podrà accedir a aquest programa després de negociació en el fòrum corresponent.  
Encara que, en tot cas, la millora que ofereix aquest programa proporciona un instrument adequat per al maneig de la càrrega assistencial en Atenció Primària, tendint a fer efectiva la igualtat de drets en l'accés a la sanitat pública entre la ciutadania de la Comunitat Valenciana, no ha de perdre's la perspectiva que es tracta d'un instrument addicional, flexible i conjuntural que s'usarà en la mesura que siga necessari amb aqueixa finalitat, la qual cosa no ha de fer passar a segon pla la persecució de mesures estructurals i organitzatives orientades al fet que aqueixa demora assistencial excessiva no arribe a produir-se, a través d'una millor dotació general de la sanitat pública mitjançant un finançament suficient i una més eficient utilització dels recursos disponibles.  
  
En conseqüència, d'acord amb l'article 28.c de la Llei 5/1983, de 30 de desembre, de la Generalitat, del Consell, a proposta del conseller de Sanitat Universal i Salut Pública, el Consell, amb la deliberació prèvia, en la reunió de 5 d'agost de 2022,  
  
  
ACORDA  
  
Primer. Objecte  
Incrementar la dotació pressupostària anual prevista en l'apartat cinqué de l'acord de 21 de gener de 2022, del Consell, d'aprovació del Programa especial de productivitat per a la prestació de mòduls addicionals de reforç en els equips d'Atenció Primària en 2022 en la quantitat de 5.000.000,00 - fins a un total de 22.263.322,00 - per a l'exercici 2022.  
  
  
Segon. Habilitació  
Facultar la persona titular de la conselleria amb competències en matèria de sanitat per a dictar els actes administratius necessaris per a l'execució del que es disposa en el present acord.  
  
Tercer. Publicació  
Ordenar la seua publicació en el Diari Oficial de la Generalitat Valenciana.  
  
València, 5 d'agost de 2022  
  
La consellera secretària accidental  
MIREIA MOLLÀ HERRERA